b'\n_START_ARTICLE_\nStjepan Crnota\n_START_PARAGRAPH_\nStjepan Crnota (Stefano Cernotto, Rab,\xc2\xa0? (kraj 15. st.) - Venecija, 1548.), renesansni slikar iz Hrvatske koji je djelovao u Veneciji._NEWLINE_Stjepan je porijeklom iz rapske plemi\xc4\x87ke obitelji Crnota (\xc4\x8crnota), djelovao je pod Mlecima po\xc4\x8detkom 16. stolje\xc4\x87a kao Stefano Cernotto, isprva kao u\xc4\x8denik u glasovitoj Tizianovoj slikarskoj radionici. Tridesetih godina djelovao u Veneciji kao uva\xc5\xbeen majstor, slika realisti\xc4\x8dne prizore koji su inovacija u venecijanskom slikarstvu.  Od njegovih se djela pod utjecajem Tiziana i Veronesea isti\xc4\x8de Izgon trgovaca iz hrama, u Du\xc5\xbedevoj pala\xc4\x8di.'